Vyf skoolkinders in ongeluk dood | Maroela Media
Vyf skoolkinders in ongeluk dood
Die ongelukstoneel. Foto: SAPD
Vyf kinders is Dinsdag in 'n ongeluk buite Groblersdal in Limpopo dood.
Die ongeluk het omstreeks 14:00 op die R574 tussen Groblersdal en Mpudulle plaasgevind. Volgens brig. Motlafela Mojapelo, polisiewoordvoerder, het die bestuurder van 'n Nissan NP200-bakkie beheer oor die voertuig verloor waarna die bakkie verskeie kere gerol het.
Vyf kinders, tussen 15 en 18 jaar oud, is op slag dood. Die bestuurder van die bakkie is beseer en na 'n hospitaal geneem vir verdere mediese behandeling.
Die oorledenes, almal meisies, was leerders aan die A.M. Mashego Secondary School in Monsterlus. Die oorledenes is geïdentifiseer as Beauty Motsweni, Pearl Rakgalakane, Lucy Monareng, Chantel Monareng en Karabo Mogoaneng.
Mojapelo het gesê die leerders het glo by 'n plaaslike vulstasie 'n rygeleentheid gevra waarna die bakkiebestuurder hulle opgelaai het.
Foto's: Bokke kry helde-ontvangs met terugkeer
Dis verskriklik skokkend. Ek hoop hierdie bestuurders gaan tronk toe vir moordE.
Shoe dit is tragies en baie hartseer, sterkte aan die meisiekinders se ouers en geliefdes!
Wat n verskriklike tragedie – Baie sterkte aan al die Families.
As Min. van Vervoer ernstig is oor padveiligheid, soos wat hy gereeld voorgee, sal daar 'n totale verbod wees op vervoer van mense agterop bakkies, vragmotors ens.
Hoekom was daar nie busvervoer, of ander veilige vervoer vir hierdie arme meisiekinders nie, Limpopo se Dept van Onderwys, het hulle gefaal, hulle en baie ander kinders moet elke dag onder lewensgevaarlike omstandighede by die skool kom ten terug, en kyk nou wat het met hulle gebeur….